Il-Kamra tiegħi tinsab fl-aħħar parti tad-dar. Kamra kbira, iżda bl-imbarazz ta' kull xorta donnha tiċkien. B'madum ċar u frisk, li jekk tidħol ħafi taqbdek uġigħ ta' żaqq. Il-ħitan kwadru, miżbugħ abjad b'xi daqqa jew marka 'l hemm u 'l hawn. Fuq wieħed mill-ħitan issib xi inkwatri kannella, fosthom ta' Ġesù fuq is-salib, tiegħi nnifsi, u tal-famuża Reġina Eliżabetta t-Tieni li tant ngħożż ġo qalbi. Ma nistax ma nsemmix dik ir-riħa friska li tiftaħlek imnifsejk donnok qiegħed f'qalb il-kampanja bejn il-fjuri pepprin, iżda dak il-ħoss ta' dawk l-imberkin tiġieġ ta' taħtna ma nifilħux. L-għamara kollha stil wieħed, tal-injam bid-disinji tal-mewġ qishom it-tikmix ta' xi raġel anzjan. Ma nistax ma nħallix barra l-kotba li huma mxerrdin mal-kamra kollha, kbar, żgħar, ħoxnin, irqaq u ta' kull kulur avolja għandi librerija fejn suppost inżommhom iżda ma nafx għalfejn il-kotba dejjem jakkumulaw. Is-sodda qiegħda fir-rokna mgħottija b'kutra twila u xi erba' soft toys stirati fuqha qishom suldati lesti biex jagħtu s-salut. Faċċata tas-sodda hemm mejda twila tal-injam b'kompjuter iswed u ruxxmata karti fuq kotba, drammi, novelli u anki tpinġijiet qishom studenti, avolja l-istess għax huma tfal iżda mqassmin. Taħt is-sodda hemm affarijiet li issa m'għadnix nuża bħal ġugarelli, ħwejjeġ u kotba li xorta għandhom valuri sentimentali. Fejn il-bieb twil u kannella hemm it-televiżjoni kwadru, tawwali u griż bi screen iswed. Fuq l-istess mejda jinżammu remotes ta' kull xorta, żgħar, kbar jew ħoxnin bħal bnedmin. F'nofs il-kamra hemm tapit aħdar li jimla l-kamra kollha u fuqu hemm mejda tal-plastik antika u fuqha jinżammu settijiet tad-ditta LEGO bħal mudelli tal-karozzi, kastelli u figuri, kbar u żgħar kollhom dettall u rfinuti. Fir-rokna l-oħra hemm xambrella fejn jinżammu xebgħa kpiepel u kostumi tat-teatrin u fosthom issib pupazz twil twil u vjola, forma ta' għasfur kbir. Inkun f'ħafna kmamar oħra ġod-dar, u ma nħoss xejn iżda meta nirfes l-ewwel maduma friska nħoss ċerta preżenza għax meta kienet qiegħda tinbena d-dar fl-1955 kienu mietu tnejn eżatt fil-post tal-kamra tiegħi. Iżda jien inħobb l-avventuri u għalhekk il-kamra tiegħi kienet, għadha u tibqa' l-kamra tiegħi.
Il-kamra tiegħi – komponiment desrittiv ta' Jerome Farrugia 10b